ז'וזה פונטה

ז'וז'ה מיגל דה רושה פונטה (בפורטוגזית: José Miguel da Rocha Fonte; נולד ב-22 בדצמבר 1983) הוא כדורגלן פורטוגזי המשחק בעמדת הבלם בספורטינג בראגה ובנבחרת פורטוגל.

==קריירת מועדונים==
===פורטוגל===
פונטה נולד בעיר פנאפייל ושיחק שלוש שנים בקבוצת הילדים של המועדון העירוני. בשנת 1994 הצטרף לקבוצת הנוער של ספורטינג ליסבון. בין השנים 2002 ו-2004 שיחק בקבוצת המילואים של המועדון בליגה השנייה של פורטוגל בשורותיה רשם 59 הופעות. בשנת 2004 חתם בקבוצת סלגוריוס, אך זמן קצר לאחר מכן המועדון נקלע לקשיים כלכליים והוא עבר לשחק בקבוצת פלגוריוס מהליגה השנייה. בעונת 2005 ערך את הופעת הבכורה שלו בליגת העל הפורטוגלית, כששיחק בקבוצת ויטוריה סטובאל. ביצועיו הטובים משכו את תשומת לבם של מנהלי בנפיקה ליסבון, שהחתימו אותו בקבוצה בינואר 2006. לאחר החתימה הושאל לקבוצת פאסוס די פריירה, בשורותיה הבקיע את שער הבכורה שלו בליגה. עונה לאחר מכן הושאל לקבוצת אסטרלה, במדיה הבקיע שער נוסף.

===קריסטל פאלאס===
בעונת 2007 עבר בהשאלה לקבוצת קריסטל פאלאס מהצ'מפיונשיפ האנגלית. בסיום העונה רכשה הקבוצה האנגלית את השחקן. פונטה המשיך לשחק במדי הקבוצה עד עונת 2009/10 וסך הכל רשם 84 משחקים בהם כבש שישה שערים.

===סאות'המפטון===
בינואר 2010 חתם על חוזה לשלוש וחצי עונות בקבוצת סאות'המפטון, ששיחקה בליגה השלישית. שבוע לאחר מכן ערך את הופעת הבכורה שלו בקבוצה במשחק נגד מילוול. בעונת 2011/12 הבקיע שבעה שערי ליגה וסייע לקבוצה לעלות לליגה השנייה. עונה לאחר מכן סייע לקבוצה להעפלה לפרמייר ליג. ב-19 באוגוסט 2012 ערך את הופעת הבכורה שלו בליגה הבכירה. חודש וחצי לאחר מכן כבש את שערו הראשון בליגה ובאותו משחק הוסיף גם את השני, כשכבש צמד בתיקו 2-2 מול פולהאם.

באוגוסט 2014 חתם על חוזה חדש בקבוצה לשלוש עונות נוספות ומונה גם לתפקיד הקפטן.

=== ווסטהאם יונייטד ===
ב-20 בינואר 2017 אחרי 7 שנים בסאות'מפטון, חתם פונטה בווסטהאם יונייטד תמורת 8 מיליון ליש"ט. ב-1 בפברואר 2017 ערך את הופעתו הבכורה בקבוצה בהפסד 0–4 נגד מנצ'סטר סיטי, עד סוף העונה ערך 16 הופעתו בליגה. בעונתו השנייה לא קיבל כלל דקות לאחר הגעתו של המאמן דייוויד מויס.

=== סין ===
ב-23 בפברואר 2018 חתם פונטה בדאליין ייפאנג הסינית. ב-3 במרץ 2018 ערך את הופעתו הבכורה בקבוצה בהפסד 0–8 לשאנגחאי SIPG. ב-15 ביולי 2018 שוחרר מהקבוצה.

=== ליל ===
ב-20 ביולי 2018 חתם פונטה לשנתיים בליל הצרפתית. ב-18 באוגוסט ערך את הופעתו הבכורה בתיקו 0-0 נגד מונקו. ב-22 בספטמבר 2018 כבש את שערו הראשון בניצחון 2-1 על נאנט. 

=== ספורטינג בראגה ===
ב-18 ביולי 2023 חזר לאחר 16 שנה לפורטוגל וחתם בספורטינג בראגה.

==קריירה בינלאומית==
פונטה רשם הופעה בודדת במדי הנבחרת הצעירה של פורטוגל בינואר 2006, נגד נבחרת סלובניה. את הזימון לנבחרת הבוגרת קיבל שמונה וחצי שנים מאוחר יותר, כשהוא בן 31 וערך את הופעת הבכורה שלו במשחק ידידות מול נבחרת ארגנטינה ב-18 בנובמבר 2014. נכלל בסגל הנבחרת לאליפות היורו 2016, הוא עלה לשחק בשמינית הגמר נגד נבחרת קרואטיה ושמר על מקומו בהרכב עד למשחק הגמר בו זכתה הנבחרת באליפות. המקום בהרכב ניתן לו גם במונדיאל 2018 בו הודחה הנבחרת בשלב שמינית הגמר.

== תארים ==
;סאות'המפטון
* פרס הפוטבול ליג: 2009/2010

;ליל
* אליפות צרפת: 2020/2021
*הסופר קאפ הצרפתי: 2021

;נבחרת פורטוגל
* אליפות אירופה: 2016
* ליגת האומות: 2018/2019

;אישיים
* שחקן העונה של סאות'המפטון: 2010/2011, 2014/2015

== קישורים חיצוניים ==

==הערות שוליים==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:פנאפייל: כדורגלנים
קטגוריה:כדורגלני ויטוריה סטובל
קטגוריה:כדורגלני בנפיקה ליסבון
קטגוריה:כדורגלני פאסוס די פריירה
קטגוריה:כדורגלני אסטרלה דה אמדורה
קטגוריה:כדורגלני קריסטל פאלאס
קטגוריה:כדורגלני סאות'המפטון
קטגוריה:כדורגלני וסטהאם יונייטד
קטגוריה:כדורגלני דאליין ייפאנג
קטגוריה:כדורגלני ליל
קטגוריה:כדורגלני ספורטינג בראגה
קטגוריה:כדורגלני נבחרת פורטוגל
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים פורטוגזים באנגליה
קטגוריה:ספורטאים זרים בסין
קטגוריה:ספורטאים פורטוגזים בצרפת
קטגוריה:פורטוגזים שנולדו ב-1983